NORMATIVA PER A SOL.LICITAR **L’AVAL I/O RECONEIXEMENT D’INTERÈS CIENTÍFIC** D’UNA ACTIVITAT PER LA SOCAP

|  |  |  |  |
| --- | --- | --- | --- |
| **Redacció** |  | | |
| **Nom** | **Responsabilitat** | **Signatura** | **Data** |
| Ingrid Solanes | Vocal 1a de SOCAP |  | Abril de 2022 |

|  |  |  |  |
| --- | --- | --- | --- |
| **Revisió/Aprovació** | **Membres Junta SOCAP** | | |
| **Nom** | **Responsabilitat** | **Signatura** | **Data** |
| Carmen Monasterio | Presidenta |  | Maig de 2022 |
| Concepció Cañete | Vicepresidenta |  | Maig de 2022 |
| Laura Vigil | Secretària |  | Maig de 2022 |
| Ignasi Garcia | Tresorer |  | Maig de 2022 |
| Albert Sánchez | Vocal 2n |  | Maig de 2022 |
| Imma Castillo | Vocal infermeria fisioteràpia |  | Maig de 2022 |

**Índex del contingut:**

1. Com obtenir l’aval i/o reconeixement d’interès científic d’una activitat docent o científica
   1. Requeriments
   2. Procediment
2. Beneficis i drets de la concessió de l'aval / reconeixement d’interès científic d’una activitat docent o científica
3. Deures si es concedeix l’aval científic d’una activitat docent o científica
4. Deures si es concedeix el reconeixement de l’interès científic d’una activitat docent o científica

La Societat Catalana de Pneumologia (SOCAP) té com a un dels objectius principals contribuir a la millora del coneixement científic dels seus socis i sòcies i promoure el desenvolupament en la seva àrea de coneixement.

Per poder-ho dur a terme, la societat organitza les seves activitats i n’avala o reconeix l’interès científic d’altres, organitzades pels propis socis o altres entitats, que comparteixen interessos comuns en l’àrea de coneixement de la Pneumologia.

* Mitjançant l'aval de les diverses activitats, la SOCAP garanteix la qualitat i el rigor científic d'una activitat.
* Mitjançant la declaració de reconeixement d’interès científic, la SOCAP dona el seu suport a l’activitat, però no en garanteix la qualitat i/o rigor científic.

**1. Com obtenir l’aval i/o reconeixement d’interès científic d’una activitat docent o científica**

**a. Requeriments :**

* S’ha d’omplir la sol·licitud amb un mínim de 2 mesos d'antelació a l'inici de l’activitat.
* Tan sols es concedirà l’aval científic de la SOCAP a aquelles activitats que es trobin acreditades (o s'hagin iniciat els tràmits d'acreditació) pel Consell Català de Formació Continuada de les Professions Sanitàries (CCFCPS) o la “Comisión de Formación Continuada del Sistema Nacional de Salud (CFCSNS)”, o activitats amb reconeixement de crèdits ECTS avalats per una Universitat.
* El reconeixement d’interès científic per part de la SOCAP no requereix que el curs estigui acreditat ni en tràmits per fer-ho.

**b. Procediment :**

* Omplir el formulari de sol·licitud i enviar-lo per e-mail a la secretaria tècnica de la SOCAP: [mjoseferrandis@academia.cat](mailto:mjoseferrandis@academia.cat), junt al programa i/o enllaç a la pàgina web de l'activitat. La sol·licitud de l’aval i/o reconeixement d’interès científic la farà el director de l’activitat.
* S’ha d’omplir formulari per cada una de les activitats que es vulgui l’aval i/o el reconeixement d’interès científic.

**Solicitud**: <http://socapnet.org/docs/pnts/Solicitud_aval_SOCAP.doc>

* La Junta Directiva\* de la SOCAP avaluarà la sol·licitud i emetrà una resolució. Si es considera es demanarà valoració per part del comitè científic de la societat.

**\***<http://www.socapnet.org/?p=page/html/junta>

* La secretaria tècnica de la SOCAP donarà resposta a la sol·licitud en un termini de 30 dies des de la seva recepció.

**2. Beneficis i drets de la concessió de l'aval / reconeixement d’interès científic d’una activitat docent o científica**

* La secretaria tècnica de la SOCAP enviarà un document per e-mail, a la persona de contacte, amb el certificat de l’aval o el reconeixement d’interès científic de l’activitat.
* Difusió de l'activitat:
  + L’activitat quedarà penjada al Web de la SOCAP a l’apartat “Àrea de Formació i Docència / Activitats“.
  + S’enviarà per correu electrònic\*, als socis i sòcies de la SOCAP, la proposta de l’activitat, amb l’enllaç a la pàgina web o s’adjuntarà el programa.

\*En cas que l’organització del curs provingui dels propis socis o si puntualment es considera

**3. Deures si es concedeix l’aval científic d’una activitat docent o científica**

* Es farà menció de l’aval concedit i constarà el logotip de la SOCAP en el programa i web de l’activitat.
* S’abonarà a la SOCAP la quantitat de:
* Farmaindústria: 1.000 €
* Organitzadors no socis SOCAP 🡪 350 €
* Organitzadors socis SOCAP amb patrocini 🡪 200 €
* Organitzadors socis SOCAP sense patrocini o activitat gratuïta i sense ànim de lucre 🡪 0 €

**4. Deures si es concedeix el reconeixement de l’interès científic d’una activitat docent o científica**

Es farà menció del reconeixement de l’interès científic concedit i constarà el logotip de la SOCAP en el programa i web de l’activitat.

NOTA:

Per a activitats que puguin ser d'interès per als socis, però sense voluntat d'obtenció de l'aval i reconeixement d’interès científic de la SOCAP, es podrà sol·licitar la difusió de l'activitat a tots els socis a través del correu electrònic i l'anunci a l'apartat de “Àrea de Formació i Docència / Altres Activitats” del web de la SOCAP, sense que aquest fet doni dret a l’ús del logotip ni menció de la SOCAP en el programa i/o documentació relacionada amb l'activitat. Caldrà enviar e-mail amb les informacions pertinents de l'activitat a la secretaria tècnica. Serà la Junta Directiva de la SOCAP qui avaluarà la sol·licitud de difusió i en donarà resposta abans de 30 dies des de la seva rebuda.